Makedonien (Griicheland)
Makedonien (Μακεδονία / Makedonía) ass déi gréisst griichesch Regioun mat 34.177 km² an 2.625.681 Awunner (2006).

Haaptstad an och gréisst Stad vu Makedonien ass Thessaloniki.

Hautdesdaags läit déi griichesch Regioun Makedonien an dat aalt Kinnekräich Makedonien am Nordoste vu Griicheland.

Geschicht 

D'Kinnekräich Makedonien war en antike griichesch Staat op der Balkanhallefinsel, deen tëscht der Mëtt vum 7. Joerhonnert an 168 v. Chr. existéiert huet.

Nom Alexander dem Grousse war Makedonien den Urspronk vun der Expansioun vum Hellenismus an Asien um Enn vum 4. Joerhonnert v. Chr.

Urspréng 

Déi antik Makedonier hu scho virum Klasseschen Zäitalter am Süde vu Makedonien gewunnt. Den éischte makedonesche Staat ass am 8./7. Joerhonnert v. Chr. ënner den Argeaden entstanen. Als éischte Kinnek gouf de Perdikkas I. notéiert. An der Zäit vum Alexander I. vu Makedonien huet d'Land eng Expansioun an Eordaia, Bottiaia, Pieria, Mygdonia an Almopia materlieft. An der Géigend vun der moderner Stad Veria huet de Perdikkas I. (oder säi Jong Argaios I.) seng Haaptstad Aigai baue gelooss (dat haitegt Vergina).

Geographie 
Makedonesch Verwaltungsbezierker a Prefecturen:
 
 Westmakedonien (Ditiki Makedonia, Δυτική Μακεδονία)
1. Kastoria, (Καστοριά)
2. Florina, (Φλώρινα)
3. Kozani, (Κοζάνη)
4. Grevena, (Γρεβενά)

 Zentralmakedonien, (Kentriki Makedonia, Κεντρική Μακεδονία)
5. Pella, (Πέλλα)
6. Imathia, (Ημαθία)
7. Pieria, (Πιερία)
8. Kilkis, (Κιλκίς)
9. Thessaloniki, (Θεσσαλονίκη)
10. Chalkidike, (Chalkidiki, Χαλκιδική)
11. Serres, (Σέρρες)

 Ostmakedonien, (Anatoliki Makedonia, Ανατολική Μακεδονία)
12. Drama, (Δράμα)
13. Kavala, (Καβάλα)

 an d' Regioun Bierg Athos, (Ajion Oros, Άγιον Όρος)

Um Spaweck 
  Geschicht vu Makedonien.
  "Makedonien" am Meyers Konversations-Lexikon.
  Bibliotheca Augustana.
  Makedonien ënner dem Philippe II.

Geographie vu Griicheland
Makedonien